MISERABLES-IV-WEB	Tant qu’es òmes hègen cartuches, e es hemnes bendes; tant qu’es centinèles velhauen, arma en braç, jos era barralha; tant qu’Enjolras, qu’arrés podie distrèir, velhaue sus es centinèles, Combeferre, Courfeyrac, Joan Provaire, Feuilly, Bossuet, Joly, Bahorel e quauqui auti se cerquèren e s’amassèren coma enes dies mès pacifics des sues convèrses d’estudiants, e en un cornèr d’aquera tauèrna, convertida en casamata, a dus passi deth reduch qu’auien bastit, damb es carabines premanides, cargades e apuades en dorsièr dera cagira; aqueri joeni, tan pròchi a ua ora suprèma, se meteren a cantar vèrsi d’amor.